Document ID: 32010R0360
Publication Date: 2010-04-27

Title and Content:
NARIADENIE KOMISIE (EÚ) č. 360/2010
z 27. apríla 2010,
ktorým sa mení a dopĺňa príloha IV a príloha VIII k nariadeniu Rady (ES) č. 73/2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (1), a najmä na jeho článok 8 ods. 2 písm. a) a b) a články 40 a 67,
keďže:
(1)
V prílohe VIII k nariadeniu (ES) č. 73/2009 sú pre každý členský štát stanovené najvyššie hodnoty všetkých platobných nárokov, ktoré sa môžu prideliť počas kalendárneho roku. V súlade s článkom 40 ods. 2 a článkom 67 uvedeného nariadenia by sa príloha VIII mala prispôsobiť s cieľom zohľadniť rozhodnutia členských štátov v súlade s článkom 103o a článkom 188a ods. 3 nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (2) s ohľadom na víno a na pokročilé začlenenie viazanej podpory do režimu jednotnej platby.
(2)
Nemecko, Grécko, Španielsko, Francúzsko, Taliansko, Luxembursko, Rakúsko, Portugalsko a Slovinsko oznámili Komisii svoj zámer prideliť nové platobné nároky pestovateľom viniča v súlade s článkom 103o a článkom 188a ods. 3 nariadenia (ES) č. 1234/2007.
(3)
Belgicko, Dánsko, Grécko, Luxembursko, Holandsko, Rakúsko, Fínsko, Švédsko a Spojené kráľovstvo oznámili Komisii svoj zámer v roku 2010 alebo 2011 aspoň pokročiť pri začleňovaní platby na osivá uvedenej v oddiele 5 hlavy IV nariadenia (ES) č. 73/2009 alebo jedného z režimov uvedených v bode 1 prílohy XI k uvedenému nariadeniu (s výnimkou osobitnej prémie za kvalitu pre pšenicu tvrdú) do režimu jednotnej platby.
(4)
V prílohe IV k nariadeniu (ES) č. 73/2009 sa pre každý členský štát stanovujú stropy, ktoré nesmú prekročiť celkové sumy priamych platieb (čisté sumy po modulácii), ktoré sa môžu poskytnúť v príslušnom členskom štáte za kalendárny rok.
(5)
Po rozhodnutiach, ktoré členské štáty prijali v súlade s článkom 103o a článkom 188a ods. 3 nariadenia (ES) č. 1234/2007 a článkom 67 nariadenia (ES) č. 73/2009, sa celkové maximálne sumy priamych platieb, ktoré možno poskytnúť, zvýšia. V súlade s článkom 8 ods. 2 písm. a) nariadenia (ES) č. 73/2009 by sa preto príloha IV k uvedenému nariadeniu mala revidovať.
(6)
Keďže ťažkosti v odvetví poľnohospodárstva Portugalska vyvolané ekonomickou krízou pretrvávajú spolu s pretrvávajúcim negatívnym vplyvom na hospodársku situáciu poľnohospodárov, Portugalsko oznámilo Komisii, že sa rozhodlo neuplatňovať dobrovoľnú moduláciu predpokladanú v rokoch 2010 až 2012. Preto by sa v súlade s článkom 8 ods. 2 písm. b) nariadenia (ES) č. 73/2009 čistá suma, ktorá je výsledkom uplatňovania dobrovoľnej modulácie v Portugalsku stanovenej v rozhodnutí Komisie 2009/780/ES (3), mala v uvedených rokoch pripočítať k stropu pre Portugalsko, ako sa stanovuje v prílohe IV k nariadeniu (ES) č. 73/2009.
(7)
Prílohy IV a VIII k nariadeniu (ES) č. 73/2009 by sa preto mali zodpovedajúcim spôsobom zmeniť a doplniť.
(8)
Opatrenia stanovené v tomto nariadení sú v súlade so stanoviskom Riadiaceho výboru pre priame platby,
PRIJALA TOTO NARIADENIE:
Článok 1
Príloha IV k nariadeniu (ES) č. 73/2009 sa nahrádza textom stanoveným v prílohe I k tomuto nariadeniu.
Článok 2
Príloha VIII k nariadeniu (ES) č. 73/2009 sa nahrádza textom stanoveným v prílohe II k tomuto nariadeniu.
Článok 3
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. apríla 2010

Classification:
Level 1 Topics: 100155
100145
100156
Level 2 Topics: 100242
100245
100178
Level 3 Topics: 4222
2825
2442
2443
All Topics: 2173
2443
2825
2965
2969
6257